**Desprinde-mă,Doamne!**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Desprinde-mă,Doamne!

de pe buza durerii,

sfărâmă carafa

ce mă soarbe tăcut,

dezleagă-mi amarul

răsucind talpa vrerii,

sau scrie-mi cu toamne

şi mă-nchide-ntr-un lut!

Desprinde-mă,Doamne!

de sub coasta tristeţii,

şi fă-mă iubire

în grănare de timp,

sub seceri de oase

să-mi aşez somnul vieţii,

şi carnea să-mi ţipe

implorând un răstimp!

Desprinde-mă,Doamne!

de sub lespezi de ceaţă,

şi schimbă-mi destinul

doar o zi pe pământ,

trăind doar ferice

să mă satur de viaţă,

ştiind că doar azi

nu mă doare ce sunt!

Autor Doina Bezea